section_heading: Formalna definicija
paragraph_text: Ako je M u stanju <math>q\in Q</math> sa <math>g(q)=prihvati</math>, za konfiguraciju kažemo da je prihvaćajuća (ili prihvatljiva), a ako je <math>g(q)=odbaci</math>, za konfiguraciju kažemo da je odbacujuća. Za konfiguraciju sa <math>g(q)=\wedge</math> kažemo da je prihvaćajuća ako su sve konfiguracije dohvatljive u jednom koraku prihvaćajuće, odnosno odbacujuća ako je neka konfiguracija dohvatljiva u jednom koraku odbacujuća. Za konfiguraciju sa <math>g(q)=\vee</math> se kaže da je prihvaćajuća ako postoji neka konfiguracija dohvatljiva u jednom koraku koja je prihvaćajuća i odbacujuća kada su sve konfiguracije dohvatljive u jednom koraku odbacujuće (ovo je tip svih stanja u NTS). Za M se kaže da prihvaća ulazni niz w ako je početna konfiguracija od M (stanje od M je <math>q_0</math>, glava je na krajnjem lijevom kraju trake, i sadržaj trake jest ulazni niz w) prihvaćajuća, odnosno odbija ako je početna konfiguracija odbacujuća.